Diari Oficial de la Generalitat Valenciana


Sumari del DOGV 6399, del 17-11-2010 (2010/12928)

RESOLUCIÓ de 15 de novembre de 2010, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre el Ministeri d'Educació i la Generalitat per al desplegament dels programes de cooperació territorial per a alumnes rutes literàries, escoles viatgeres, rutes científiques i immersió lingüística durant 2010.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6399

Data del DOGV
:   17-11-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/12595


Data del document
:   15-11-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ de 15 de novembre de 2010, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre el Ministeri d'Educació i la Generalitat per al desplegament dels programes de cooperació territorial per a alumnes rutes literàries, escoles viatgeres, rutes científiques i immersió lingüística durant 2010. [2010/12816]  
El Ministeri d'Educació i la Generalitat han subscrit, després de la tramitació prèvia reglamentària, el 20 de setembre de 2010, el conveni de col·laboració per al desplegament dels programes de cooperació territorial per a alumnes rutes literàries, escoles viatgeres, rutes científiques i immersió lingüística durant 2010.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1580/2010, i que figura com a annex d'esta resolució.  
València, 15 de novembre de 2010.- La directora general del Secretariat del Consell: M.ª Teresa Lleó Alonso.  
Conveni de col·laboració subscrit entre el Ministeri d'Educació i la Generalitat per al desplegament dels programes de cooperació territorial per a alumnes rutes literàries, escoles viatgeres, rutes científiques i immersió lingüística durant 2010  
Reunits   
D'una part, Ángel Gabilondo Pujol, ministre d'Educació, en virtut del Reial Decret 556/2009, de 7 d'abril, i fent ús de la competència establida en la disposició addicional tretze de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
D'una altra part, Alejandro Font de Mora, conseller d'Educació de la Generalitat, en virtut del Decret 8/2007, de 28 de juny, del president de la Generalitat, pel qual es nomenen vicepresidents, consellers, secretari i portaveu del Consell, i facultat per a la firma d'este conveni per acord del Consell de 18 de juny de 2010.  
Exposen  
Que l'article 149.1.30) de la Constitució establix la competència exclusiva de l'Estat sobre la regulació de les condicions d'obtenció, expedició i homologació de títols acadèmics i professionals i normes bàsiques per al desplegament de l'article 27 de la Constitució, a fi de garantir el compliment de les obligacions dels poders públics en esta matèria.  
Que l'Estatut d'Autonomia de la Comunitat Valenciana, en l'article 53, disposa que és de competència exclusiva de la Generalitat la regulació i administració de l'ensenyança en tota la seua extensió, nivells i graus, modalitats i especialitats, sense perjuí del que disposen l'article 27 de la Constitució Espanyola i les lleis orgàniques que, d'acord amb l'apartat 1 de l'article 81 d'aquella, la despleguen, de les facultats que atribuïx a l'Estat el número 30 de l'apartat 1 de l'article 149 de la Constitució Espanyola, i de l'alta inspecció necessària per al seu compliment i garantia.  
Que l'article 9 de la Llei Orgànica 2/2006, de 3 de maig, d'Educació, encomana a l'Estat la promoció de programes de cooperació territorial dirigits a aconseguir objectius educatius de caràcter general, a afavorir el coneixement i l'estima per part de l'alumnat de la riquesa cultural i lingüística de les distintes comunitats autònomes, així com a contribuir a la solidaritat interterritorial i a l'equilibri territorial en la compensació de desigualtats. La llei determina, així mateix, que els dits programes podran dur-se a terme per mitjà de convenis o acords amb les diferents administracions educatives competents.  
Que, de conformitat amb esta normativa, el Ministeri d'Educació i la Generalitat han col·laborat des de fa anys en diversos programes de cooperació territorial. L'any 2010 esta col·laboració s'estendrà als programes següents:  
Rutes Literàries,  
Escoles Viatgeres,  
Rutes Científiques i  
Immersió Lingüística.  
Per a poder realitzar estos programes, cal articular la col·laboració entre el Ministeri d'Educació i la Generalitat en l'esmentat any 2010.  
Conseqüentment amb tot l'anterior, el Ministeri d'Educació i la Generalitat, amb l'aprovació prèvia de la Comissió Delegada del Govern per a Política Autonòmica, subscriuen el present conveni per a l'execució dels esmentats programes d'acord amb les següents  
Clàusules  
Primera. Objecte del present conveni  
Constituïx l'objecte del present conveni l'establiment dels mecanismes de col·laboració necessaris entre el Ministeri d'Educació i la Generalitat, d'acord amb les especificacions contingudes en el mateix, per a dur a terme els Programes de Cooperació Territorial per a alumnat de Rutes Literàries, Escoles Viatgeres, Rutes Científiques i Immersió Lingüística durant l'any 2010.   
Segona. Programes de Cooperació Territorial inclosos en el present conveni i finançament  
El Ministeri d'Educació convocarà en règim de concurrència competitiva ajudes per a participar en els programes que s'especifiquen en la clàusula anterior. Estes ajudes es lliuraran una vegada resoltes les esmentades convocatòries. Així mateix, contractarà l'organització i prestació del transport durant el desplegament dels programes de Rutes Literàries, Escoles Viatgeres i Rutes Científiques i l'assegurança d'accidents i responsabilitat civil dels participants en tots els programes.  
La Generalitat, per la seua banda, difondrà entre els centres docents l'oferta dels programes. Així mateix, efectuarà la selecció dels grups participants de la seua comunitat d'acord amb els criteris establits en la corresponent convocatòria. De la mateixa manera, la Generalitat durà a terme l'organització d'estos programes en la seua Comunitat.  
Les alumnes i els alumnes participaran en les activitats acompanyats pel professorat que els impartix classe habitualment, en el nombre que s'establisca en la corresponent convocatòria, que prepararà l'activitat prèviament amb l'alumnat, vetlarà per l'aprofitament pedagògic i didàctic del programa i serà responsable del seu alumnat.  
Tots els compromisos econòmics a càrrec del pressupost de 2010 arreplegats en el present conveni estan subjectes a les disponibilitats pressupostàries de les aplicacions corresponents. Per part del Ministeri d'Educació, les aportacions en 2010 ascendiran a un màxim de 48.503,08 euros amb el desglossament per programes que s'indica a continuació.   
1. Programa de Rutes Literàries  
1.1. Descripció del programa:  
Rutes Literàries és un programa educatiu dirigit a l'alumnat de 2n cicle d'Educació Secundària Obligatòria; que pretén promoure l'interés cap a la lectura per mitjà del desenrotllament d'una ruta literària recolzada en textos d'escriptors l'obra dels quals està vinculada amb els llocs que la ruta recorre. Els grups de la Comunitat Valenciana recorren rutes d'altres comunitats i grups d'altres comunitats realitzen rutes a la Comunitat Valenciana.   
Les rutes tindran una duració d'una setmana, giraran entorn d'un llibre, personatge o autor, i tindran com a objectius generals:   
- Suscitar en l'alumnat una actitud d'aprenentatge permanent, tant dins com fora de l'aula.   
- Desenrotllar l'hàbit lector com a font d'aprenentatge, coneixement i desenrotllament personal.   
- Conéixer els aspectes bàsics de la diversitat cultural, natural i social a fi de poder valorar-los i respectar-los.   
- Apreciar i disfrutar amb el plaer que aporta la lectura i la possibilitat de recrear-la vivencialment.   
- Fomentar la convivència entre els diferents grups que compartixen l'activitat i el treball en equip.  
La selecció s'efectuarà d'acord amb la convocatòria del Ministeri d'Educació i tenint en compte el projecte presentat per cada centre sol·licitant, així com les característiques socioeconòmiques de la zona en què estiga ubicat el centre docent, a fi de donar preferència als alumnes amb menors oportunitats de disposar d'altres ofertes per raons econòmiques, culturals o ambientals, i, en este sentit, es valorarà positivament la ubicació dels centres en zones rurals, cinturons perifèrics i suburbials. Els alumnes durant l'activitat estaran acompanyats per dos professors/es dels que els impartixen classe habitualment, que prepararan l'activitat prèviament amb els alumnes, vetlaran per l'aprofitament pedagògic i didàctic del programa i en seran responsables.  
El recorregut de l'itinerari en autocar no haurà de sobrepassar els 250 quilòmetres per dia i la seua duració haurà de ser inferior a 10 hores, per a evitar als alumnes llargs desplaçaments que puguen dificultar els aspectes educatius de l'experiència i/o superar les disponibilitats pressupostaries.  
1.2. Alumnat i professorat participants:  
- Nombre màxim de grups de 20 a 24 alumnes i 2 professors, procedents de la Comunitat Valenciana que participaran en el programa: 4 grups.  
- Nombre màxim de grups de 20 a 24 alumnes i 2 professors, procedents d'altres comunitats autònomes que recorreran la Ruta Literària de la Comunitat Valenciana: 4 grups.  
1.2. Recursos financers:  
Aportacions per al desenrotllament del programa:  
A. Per part del Ministeri d'Educació:  
a) Gastos del programa:  
Per a sufragar els gastos d'allotjament i manutenció dels grups d'alumnes i professors participants així com els gastos diversos que s'originen en el desenrotllament de la ruta literària establida a la Comunitat Valenciana per una quantia màxima de 25.440,92 euros.   
b) Ajudes de preparació i desplaçament:  
D'acord amb la convocatòria d'ajudes, el Ministeri d'Educació lliura a la comunitat autònoma les ajudes corresponents als centres dependents d'esta, que es concedixen per a sufragar els gastos de preparació de l'activitat i desplaçament des de la localitat d'origen fins a aquella en què s'inicie la Ruta Literària assignada, per un import d'11.970,00 euros.  
El present programa no presenta cap contingut econòmic per al Ministeri d'Educació a càrrec de l'exercici pressupostari 2010, ja que les quanties esmentades es van lliurar per part del dit ministeri a càrrec del crèdit 91.27.539A.581 del pressupost de 2009, una vegada adjudicades les ajudes per a participar en el programa Rutes Literàries durant la primavera del curs 2009/2010, per la Resolució de 30 de desembre de 2009, de la Secretaria d'Estat d'Educació i Formació Professional. La Generalitat ingressa l'import del dit lliurament en el pressupost de gastos i va habilitar el crèdit rebut en el seu pressupost de 2010, de manera que els permeta fer front als gastos que es deriven de l'activitat i transferisquen les ajudes per a la preparació de l'activitat i el desplaçament als centres beneficiaris d'estes.  
B. Per part de la Generalitat:  
Cofinançament amb el Ministeri d'Educació dels gastos derivats de l'execució del programa (allotjament, manutenció, activitats i coordinació, dels grups d'alumnes i professors que recórreguen la ruta de la Comunitat Valenciana) que s'imputaran a la partida pressupostària 44.10.46.706.46.0 per una quantia màxima de 12.458,28 euros.  
2. Programa de Escoles Viatgeres  
2.1. Descripció del programa:  
L'Escola Viatgera és un programa educatiu que permet a l'alumnat continuar l'aprenentatge iniciat en l'aula, contribuint, especialment, a potenciar el coneixement de les distintes comunitats que constituïxen Espanya, de la seua riquesa i característiques peculiars mitjançant el seguiment, durant una setmana, d'una determinada ruta. L'alumnat de la Comunitat Valenciana de 5é i 6é d'Educació Primària, acompanyat del seu professor/a, recorre les rutes d'Escoles Viatgeres establides en altres comunitats autònomes i els grups d'altres comunitats recorren les de la Comunitat Valenciana.  
Són objectius generals d'esta activitat:  
- Aconseguir un adequat nivell de coneixement, comprensió i respecte de la comunitat visitada, les seues gents i costums, la seua història i els seus recursos.   
- Fomentar la convivència entre els diferents grups d'alumnes que compartixen l'activitat ensenyant-los a acceptar i respectar les seues diferències lingüístiques i culturals.   
- Crear hàbits d'apreciació i respecte del patrimoni i del medi ambient.   
- Suscitar en els alumnes una actitud d'aprenentatge permanent tant dins com fora de l'aula.   
La selecció s'efectuarà d'acord amb la convocatòria del Ministeri d'Educació i tenint en compte el projecte presentat per cada centre sol·licitant, així com les característiques socioeconòmiques de la zona en què estiga ubicat el centre docent, a fi de donar preferència als alumnes amb menors oportunitats de disposar d'altres ofertes per raons econòmiques, culturals o ambientals, i, en este sentit, es valorarà positivament la ubicació dels centres en zones rurals, cinturons perifèrics i suburbials. Els alumnes durant l'activitat estaran acompanyats per un professor/a dels qui els impartisquen classe habitualment, que prepararan l'activitat prèviament amb els alumnes, vetlaran per l'aprofitament pedagògic i didàctic del programa i en seran responsables.   
El recorregut de l'itinerari en autocar no haurà de sobrepassar els 250 quilòmetres per dia i la seua duració haurà de ser inferior a 10 hores, per a evitar als alumnes llargs desplaçaments que puguen dificultar els aspectes educatius de l'experiència i/o superar les disponibilitats pressupostaries.  
2.2. Alumnat i professorat participants:  
- Nombre de grups de 12 a 15 alumnes i un professor procedents de la Comunitat Valenciana que participaran en una altra ruta: 32  
- Nombre màxim de grups de 12 a 15 alumnes procedents d'altres comunitats autònomes que recorreran la ruta de la Comunitat Valenciana: 21  
2.3. Recursos financers:  
A. Per part del Ministeri d'Educació:  
a) Gastos del programa:  
- Per a sufragar els gastos d'allotjament i manutenció dels grups d'alumnes i professors participants, així com els gastos diversos que s'originen en el desenrotllament de la ruta establida en la dita Comunitat fins una quantia màxima de 23.181,95 euros.  
b) Ajudes de preparació i desplaçament:  
- D'acord amb la convocatòria d'ajudes, el Ministeri d'Educació lliurarà a la Generalitat les ajudes corresponents als centres que en depenen, que es concedixen per a sufragar els gastos de preparació de l'activitat i desplaçament des de la localitat d'origen fins aquella en què s'inicie la ruta d'Escoles Viatgeres assignada, per un import de 66.410,00 euros per a la seua posterior transferència als centres, a través del programa 02.99.14.100.08, capítol IV, línia de subvenció T6605000.  
Els gastos de la ruta i les ajudes per a preparació i desplaçament no suposen cost per al Ministeri d'Educació a càrrec de l'exercici pressupostari 2010, ja que les quanties esmentades es van lliurar per part del dit Ministeri a càrrec del crèdit 94.11.050U.305 del pressupost 2009, una vegada adjudicades les ajudes per a participar en el programa durant 2010 per Resolució de 30 de desembre de 2009, de la Secretaria d'Estat d'Educació i Formació Professional.  
B. Per part de la Generalitat:  
Cofinançar amb el Ministeri d'Educació els gastos derivats de l'execució del programa (allotjament, manutenció, activitats i coordinació, dels grups d'alumnes i professors que recórreguen la ruta de València), s'imputaran a la partida pressupostària 84.59.78.038.97.0 per una quantia màxima de 69.798,60 euros.  
3. Programa de Rutes Científiques  
3.1. Descripció del programa:  
El programa Rutes Científiques és un programa educatiu dirigit tant a alumnes de la Comunitat Valenciana com de la resta de comunitats autònomes que cursen estudis de Batxillerat i Cicles Formatius de Grau Mitjà en centres públics ordinaris i té una duració d'una setmana. Els grups procedents d'altres comunitats i ciutats autònomes recorren els itineraris de la ruta científica de la Comunitat Valenciana i grups d'alumnes de la Comunitat Valenciana recorren les rutes científiques establides en altres comunitats autònomes.   
Són objectius generals d'esta activitat:  
- Augmentar l'interés per les ciències i incrementar la matrícula en els estudis relacionats amb les ciències.  
- Descobrir i ampliar el coneixement de camps de treball relacionats amb les ciències.  
- Avançar en la comprensió de l'abast i importància que per a la societat té el desenrotllament d'estudis i investigacions científiques.  
- Conèixer sobre el terreny la importància del treball científic i la tecnologia per al desenrotllament i la millora de la vida de les persones i societats.  
- Conèixer les riqueses econòmiques i socials de la comunitat visitada.  
- Conviure amb l'alumnat d'altres comunitats.  
- Es tracta de recolzar els processos educatius i oferir una ferramenta que col·labore a la formació integral de l'alumnat, a millorar els seus coneixements científics i recolzar el desenrotllament de l'esperit investigador.  
La selecció s'efectuarà d'acord amb la convocatòria del Ministeri d'Educació i tenint en compte el projecte presentat per cada centre sol·licitant, així com les característiques socioeconòmiques de la zona en què estiga ubicat el centre docent, a fi de donar preferència als alumnes amb menors oportunitats de disposar d'altres ofertes per raons econòmiques, culturals o ambientals, i, en este sentit, es valorarà positivament la ubicació dels centres en zones rurals, cinturons perifèrics i suburbials. Els alumnes durant la seua activitat estaran acompanyats per dos professors/es dels que els impartisquen classe habitualment, que prepararan l'activitat prèviament amb els alumnes, vetlaran per l'aprofitament pedagògic i didàctic del programa i en seran responsables.  
El recorregut diari de l'itinerari en autocar no haurà de sobrepassar els 250 quilòmetres i la seua duració haurà de ser inferior a 10 hores, per a evitar els alumnes llargs desplaçaments que puguen dificultar els aspectes educatius de l'experiència i/o superar les disponibilitats de finançament  
3.2. Alumnat i professorat participants:  
El recorregut es realitzarà durant el curs 2010/2011.  
- Nombre màxim de grups de 20 a 24 alumnes i 2 professors, procedents de la Comunitat Valenciana que participaran en una altra ruta científica: 3 grups.  
- Nombre màxim de grups de 20 a 24 alumnes i 2 professors, procedents d'altres comunitats autònomes que recorreran la ruta científica de la Comunitat Valenciana: 4 grups.  
3.3. Recursos financers:  
A. El Ministeri d'Educació, a càrrec de l'aplicació pressupostària 98.71.880W.861.73 de l'any 2010, finançarà els gastos següents:  
a) Gastos del programa de la Ruta Científica de la Comunitat Valenciana:   
Per a sufragar els gastos d'allotjament i manutenció dels grups d'alumnes i professors participants així com els gastos diversos que s'originen en l'exercici de l'activitat fins una quantia màxima de 28.135,08 euros.  
b) Ajudes de preparació i desplaçament:  
D'acord amb la convocatòria d'ajudes, el Ministeri d'Educació lliura a la Generalitat el total de les ajudes corresponents als centres que en depenen, que es concedixen per a sufragar els gastos de preparació de l'activitat i desplaçament des de la localitat d'origen fins aquella en què s'inicie la ruta científica assignada, fins a un màxim de 20.368,00 euros.  
Total d'aportacions del Ministeri d'Educació: 48.503,08 €  
B. Per part de la Generalitat:  
Cofinançar amb el Ministeri d'Educació els gastos derivats de l'execució del programa (allotjament, manutenció, activitats i coordinació, dels grups d'alumnes i professors que recórreguen la ruta de la Comunitat Valenciana) s'imputaran a la partida pressupostària 56.63.87.174.56.1 per una quantia màxima de 10.200 euros.  
4. Immersió Lingüística   
4.1. Descripció del programa:  
Consistirà en l'assistència, en règim d'internat, de dos grups d'alumnes de la Generalitat a distints centres ubicats en distints punts de la geografia espanyola fora de l'entorn escolar habitual, en els quals es realitzaran activitats orientades a millorar la fluïdesa dels alumnes en l'ús de la llengua anglesa. En estos centres els alumnes de la Generalitat conviuran, almenys, amb un altre grup d'alumnes procedent d'una comunitat autònoma distinta, durant períodes setmanals compresos entre els mesos d'octubre i novembre de 2010.  
A estos efectes, el Ministeri d'Educació contractarà, per mitjà d'un concurs públic, amb empreses del sector l'organització del programa i la utilització de les instal·lacions en què es desenrotlle.  
Una part del cost del programa serà finançada directament pel Ministeri d'Educació a la/s empresa/s adjudicatària/s i una altra part serà abonada pels centres educatius que participen en el programa.  
4.2. Compromisos de les parts  
Correspondrà al Ministeri d'Educació:  
1. Organitzar cursos d'immersió lingüística en anglés per a dos grups de 25 alumnes de sext curs d'Educació Primària matriculats en centres públics de la Generalitat. A estos efectes, el Ministeri d'Educació contractarà amb empreses del sector la utilització de l'immoble i la prestació de tots els servicis i el material pedagògic requerits durant l'estada dels grups d'alumnes, incloent-hi l'equip de personal especialitzat encarregat de dur a terme les activitats i que actuarà conjuntament amb els professors que acompanyen els alumnes participants.  
2. Concedir ajudes als centres seleccionats fins a cobrir la totalitat del preu del programa, que resultarà de l'adjudicació del concurs corresponent i que comprendrà fins a un màxim de 5.800 euros per grup. Estes ajudes s'abonaran a les empreses a càrrec del crèdit 92.33.904F.794.85 dels pressupostos generals de l'Estat per al 2010. Com a conseqüència de l'anterior, este programa no implicarà transferència directa de fons per part del Ministeri d'Educació a la Generalitat.   
Correspondrà a la Generalitat:  
1. Seleccionar els dos grups de la Generalitat que participaran en el programa, d'acord amb la convocatòria que faça pública el Ministeri d'Educació.  
2. Finançar la participació dels centres seleccionats per a assistir al programa, amb 3.500 euros per cada grup. Atés que seran dos els centres participants, l'import total a finançar serà de 7.000 euros i s'imputarà a la partida pressupostària 01.92.62.998.98.6  
3. Organitzar el trasllat dels grups fins al lloc en què es desenrotlle el programa, determinant el mètode de finançament que estimen convenient. Els gastos derivats de l'execució del trasllat s'imputaran a la partida pressupostària 62.65.01.415.37.8 fins una quantia màxima de 4.000 euros.  
Tercera. Justificació  
La Comunitat Valenciana justificarà els lliuraments efectuats en aplicació del present conveni per mitjà de la presentació de la documentació especificada i en els terminis establits en les corresponents convocatòries i haurà de complir totes les obligacions establides per a les comunitats autònomes en la normativa vigent.  
Quarta. Comissió Mixta  
Per al seguiment de l'execució del present conveni, ambdós parts convenen la constitució d'una Comissió Mixta paritària, composta de sis membres, tres dels quals seran designats per la Comunitat Valenciana, dos pel Ministeri d'Educació, i un per la Delegació del Govern en la Generalitat que actuarà en representació de la Delegació del Govern de la dita Comunitat.  
Correspon a la Comissió Mixta realitzar l'avaluació dels programes a què es referix el present conveni en els seus aspectes pedagògics, organitzatius i administratius.   
La Comissió Mixta es reunirà quan una de les parts ho sol·licite.  
Quinta. Resolució de controvèrsies  
Segons disposa expressament l'article 4.2 de la Llei 30/2007, de 30 d'octubre, de Contractes del Sector Públic s'aplicaran els principis de la dita llei a la resolució dels dubtes que puga plantejar el compliment d'este conveni. La resolució de les controvèrsies que puguen plantejar-se sobre la seua execució i interpretació hauran de resoldre's amb caràcter previ de mutu acord entre les parts, a través de l'òrgan de seguiment. Si este acord no poguera aconseguir-se, les possibles controvèrsies haurien de ser resoltes per l'orde jurisdiccional contenciós administratiu.  
Sexta. Naturalesa   
El present conveni de col·laboració serà del tipus dels mencionats en l'article 4.1.c) de la Llei 30/2007, de 30 de octubre, de Contractes del Sector Públic, i li serà aplicable, igualment, si no hi ha normes especials, els principis del dit text legal per a resoldre els dubtes i les llacunes que puguen produir-se.  
Sèptima. Difusió  
Ambdós firmants es comprometen a fer constar la participació de l'altra part en la difusió en qualsevol àmbit dels programes a què es referix el present conveni. Concretament, les publicacions i notificacions efectuades per la Comunitat Valenciana per qualsevol mitjà contindran el logo institucional del Ministeri d'Educació i la menció expressa: «Programa cofinançat pel Ministeri d'Educació».  
De la mateixa manera, les publicacions i notificacions del Ministeri d'Educació contindran la menció expressa: «Programa cofinançat per les comunitats autònomes».  
Octava. Vigència  
El present conveni entrarà en vigor l'endemà de la seua subscripció, tindrà vigència fins al 31 de desembre de 2010 i es podrà prorrogar per a anys successius, sempre que no se'n propose la revisió o denúncia amb una antelació mínima de dos mesos abans del terme de la seua vigència.  
En cas de pròrroga, s'incorporarà un annex al present conveni, en què s'especificaran les aportacions de cada una de les parts per a l'any de què es tracte.  
Novena. Causes de resolució  
No obstant la vigència establida en la clàusula anterior, seran causa de resolució el mutu acord, amb almenys dos mesos d'antelació a la data en què vaja a acabar la seua vigència o l'incompliment del conveni per qualsevol de les parts amb els efectes legals que això comporta.  
I en prova de conformitat amb tot allò que s'ha estipulat, es firma este conveni per ambdós parts.  
Madrid, 20 de setembre de 2010  
Pel Ministeri d'Educació: Ángel Gabilondo Pujol.  
Per la Conselleria d'Educació: Alejandro Font de Mora Turón.